Գագիկ Սիմոնյանը շուրջ 6 ամիս բանտում է անցկացրել, ինչի համար պատասխանատու դեռեւս ի հայտ չի եկել։ Ավելին՝ գործի առնչությամբ առաջին դատական նիստը պետք է դեռ 2017 թ.-ի փետրվարին կայանար, սակայն այն անընդհատ հետաձգվել է: Մինչեւ այժմ մեկ նիստ է կայացել, մնացածը կիսատ են մնացել եւ հետաձգվել են զանազան պատճառներով։ Ֆուտբոլային գործչին անհանգստացնում է նաեւ դատավորի պահվածքը, որը, իր խոսքով, դուրս է էթիկական նորմերից. «Ինձ հետ շփվում է որպես ծանր հանցագործություն գործած մեղադրյալի պես։ Դա նորմալ չէ։ Ես ոչ մարդ եմ սպանել, ոչ էլ ինչ-որ թալան եմ արել։ Իմ մեղքը մինչեւ այժմ ապացուցված չէ, մինչդեռ դատավորի պահվածքը խնդիրներ է առաջ բերում։ Այդպես չպետք է լիներ»։